stanford-oval/wikipedia huggingface dataset:
Canon EOS 30D

| Canon EOS 30D |
| --- | --- |

Tyyppi:  järjestelmäkamera
Kenno:  APS-C, CMOS
Korkein resoluutio:  3 504 × 2 336 (8,2 megapikseliä)
Objektiivi:  Canon EF- ja EF-S -objektiivit
Suljinajat:  1/8 000 s – 30 s
Tarkennuspisteet:  9
Tarkennustavat:  automaattinen ja manuaalinen
Sarjakuvaus:  5 kuvaa/sekunti
Etsin:  optinen
ISO-arvot:  ISO 100–3 200
Salama:  sisäänrakennettu, E-TTL -liitin
Valkotasapainon haarukointi:  3 kuvaa, +/- 3 tasoa
LCD-näyttö:  2,5 tuumaa, 230 000 pikseliä
Tallennusmedia:  CompactFlash tyyppi I ja II, Microdrive
Akku:  Li-Ion BP-511A
Paino:  784 g (akun kanssa)
Canon EOS 30D on japanilaisyhtiö Canonin valmistama digitaalinen järjestelmäkamera. Kamera julkistettiin 21. helmikuuta 2006 Canon EOS 20D:n seuraajaksi. EOS 30D:n seuraaja puolestaan on vuonna 2007 julkaistu EOS 40D.
Kamerassa on kahdeksan megapikselin APS-C-kokoinen CMOS-kenno, ja sillä pystyy kuvaamaan viisi kuvaa sekunnissa. Kamera on yhteensopiva sekä EF- että EF-S -objektiivien kanssa. Lisäksi kamerassa on 2,5 tuuman näyttö.
For You (kappale)

| ”For You” Liam Payne ft>  Rita Ora |
| --- | --- | --- |

Singlen tiedot
 Albumilta: Fifty Shades Freed: Original Motion Picture Soundtrack
 Äänitetty : 2017
 Julkaistu: 5. tammikuuta 2018
 Formaatti: digitaalinen lataus
 Tuottaja(t): Ali Payami, Watt, Peter Karlsson
 Tyylilaji: synthpop, elektropop
 Kesto: 04.04
 Levy-yhtiö: Universal Studios, Republic Records
Liam Paynen muut singlet
| ”Bedroom Floor” 2017 | ”For You” 2018 | ”Familiar” 2018 |
Rita Oran muut julkaisut
| ”Anywhere” 2017 | ”For You” 2018 | ”Girls” 2018 |
Fifty Shades soundtrackin muut julkaisut
| ”Not Afraid Anymore” 2017 | ”For You” 2018 | ”Capital Letters” 2018 |
For You on brittiläisten laulaja-lauluntekijöiden Liam Paynen ja Rita Oran musiikkikappale. Sen julkaisivat Universal Studios sekä Republic Records digitaalisesti ladattavana singlenä elokuvan Fifty Shades Freed soundtrack-levyn johdantosinglenä 5. tammikuuta 2018. Kappale on liitetty myös Oran toiselle, Phoenix-studioalbumille sekä Paynen ensimmäiselle, LP1-studioalbumille. Kappaleen ovat sanoittaneet Ali Payami, Andrew Watt ja Ali Tamposi, joista kaksi ensimmäistä myös tuottivat sen Peter Karlssonin kanssa. Kappaleelle on toteutettu myös Hannah Lux Davisin ohjaama musiikkivideo, joka julkaistiin Fifty Shadesin virallisella YouTube-kanavalla 26. tammikuuta 2018.
"For You" oli kansainvälinen menestys, sen päästyä singlelistan viiden parhaan joukkoon kahdessatoista eri valtiossa kuten Itävallassa, Libanonissa, Saksassa, Sveitsissä ja Unkarissa sekä kymmenen parhaan joukkoon Belgiassa ja Britanniassa. Lisäksi se on myynyt Puolassa kaksinkertaista platinaa. Payne ja Ora ovat esittäneet kappaleen livenä esimerkiksi The Tonight Show Starring Jimmy Fallonissa ja saksalaisessa Echo Music Prize-tapahtumassa.
Käännös suomeksi
Fatal Instinct

| Fatal Instinct |
| --- | --- |

Ohjaaja:  Carl Reiner
Käsikirjoittaja:  David O’Malley
Tuottaja:   Katie Jacobs  Pierce Gardner 
Säveltäjä:  Richard Gibbs
Kuvaaja:  Gabriel Beristain
Pääosat:   Armand Assante  Sherilyn Fenn  Kate Nelligan  Sean Young 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  1993
Kesto:  86 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Fatal Instinct – vaarallinen vaisto (Fatal Instinct) on Carl Reinerin ohjaama yhdysvaltalainen komediaelokuva vuodelta 1993. Elokuva parodioi toiminta- ja trillerielokuvia kuten Cape Fear, Vihollinen vuoteessani, Vaarallinen suhde sekä Basic Instinct – vaiston varassa. Elokuvan nimi on yhdistelmä Vaarallinen suhde -elokuvan alkuperäisnimeä Fatal Attraction sekä Basic Instinct.
Rooleissa

| 0 | 1 | 2 |
| --- | --- | --- |
|  Armand Assante  | … |  Ned Ravine  |
|  Sherilyn Fenn  | … |  Laura Lingonberry  |
|  Kate Nelligan  | … |  Lana Ravine  |
|  Sean Young  | … |  Lola Cain  |
|  Christopher McDonald  | … |  Frank Kelbo  |
|  James Remar  | … |  Max Shady  |
Aiheesta muualla

Fatal Instinct Internet Movie Databasessa (englanniksi)
Fitjarin kirkko

| Fitjarin kirkko Fitjar kyrkje |
| --- | --- |
 Kirkko vuonna 2007.
Sijainti:  Fitjar, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1867
Materiaali:  puu
Istumapaikkoja:  425
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Fitjarin kirkko (norj. Fitjar kyrkje) on Fitjarin kunnassa Vestlandin läänissä Norjassa sijaitseva puinen pitkäkirkko vuodelta 1867.
Aiheesta muualla

Kuvia tai muita tiedostoja aiheesta Fitjarin kirkko Wikimedia Commonsissa
Erik Scavenius

| Erik Julius Christian Scavenius |
| --- | --- |

Tanskan 27. pääministeri
 9. marraskuuta 1942 – 29. elokuuta 1943  
Edeltäjä:  Vilhelm Buhl
Seuraaja:  Tanskan miehitys
Henkilötiedot
Syntynyt: 13. kesäkuuta 1877 Klintholm, Møn
Kuollut: 29. marraskuuta 1962 (85 vuotta) Gentoften kunta
Tiedot
Puolue:  Radikaali Venstre
Erik Scavenius (13. kesäkuuta 1877 – 29. marraskuuta 1962) oli tanskalainen diplomaatti ja poliitikko, joka toimi Tanskan ulkoministerinä vuosina 1909–1910, 1913–1920 ja 1940–1943 sekä pääministerinä 1942–1943 maan ollessa Saksan miehittämä. Häntä on kritisoitu saksalaismielisyydestään.
Elämäkerta

Erik Scaveniuksen isä oli kamariherra Carl Scavenius. Scavenius valmistui 1901 valtiotieteen kandidaatiksi ja aloitti uransa Tanskan ulkoministeriössä. Hän oli 1906–1908 edustustosihteeri Berliinissä ja vuodesta 1909 ulkoministeriön osastopäällikkö. Scavenius toimi ulkoministerinä Radikaalia Venstreä edustaneen Carl Theodor Zahlen hallituksissa 1909–1910 ja 1913–1920. Ensimmäisen maailmansodan aikana Scavenius pyrki säilyttämään Tanskan puolueettomuuden tasapainoilemalla suurvaltojen välissä, mutta kallistui enemmän Saksan suuntaan, mistä häntä kritisoitiin sodan jälkeen. Sodan jälkeen hän johti Tanskan hallituksen politiikkaa Slesvigin asemaa koskeneissa neuvotteluissa 1918–1920 ja kannatti Tanskan etelärajaksi maltillista ratkaisua eli niin sanottua Clausenin linjaa, joka myös toteutui. Ulkoministerikautensa jälkeen Scavenius oli kansankäräjien edustajana 1918–1920 ja 1925–1927, Radikaalin Venstren puheenjohtajana 1922–1924 ja Tanskan lähettiläänä Tukholmassa 1924–1932. Vuosina 1932–1940 hän oli Politiken-lehden johtokunnan puheenjohtaja ja hoiti erilaisia tehtäviä ulkoministeriössä.
Scavenius tuli uudelleen Tanskan ulkoministeriksi saksalaismiehityksen aikana heinäkuussa 1940 ja hän sai näin johtaa Tanskan hallituksen yhteistyöpolitiikkaa. Vilhelm Buhlin erottua niin sanotun sähkekriisin vuoksi Scaveniuksesta tuli myös pääministeri 9. marraskuuta 1942. Scavenius pyrki suhtautumaan hyvin joustavasti saksalaisten toiveisiin säilyttääkseen mahdollisimman paljon valtaa Tanskan hallituksen käsissä. Hänen mielestään Tanskan heikko asema teki Saksan tahtoon taipumisen välttämättömäksi, ja sitä paitsi hän oletti Saksan todennäköisesti voittavan toisen maailmansodan. Saksan luottamus antoi hänelle vahvan aseman Tanskan johdossa, mutta herätti paljon vastustusta kansan keskuudessa. Levottomuuksien puhjettua Tanskassa saksalaiset panivat Scaveniuksen viralta 29. elokuuta 1943, minkä jälkeen Tanskalla ei ollut lainkaan omaa hallitusta. Tanskalaisen katsannon mukaan hän oli laillinen pääministeri aina toukokuussa 1945 tapahtuneeseen Tanskan vapautumiseen saakka. Sodan jälkeen Scaveniusta arvosteltiin voimakkaasti Tanskassa yhteistyöstään miehittäjän kanssa, mutta hän puolusti sinnikkäästi itseään parlamentaarisen tutkintakomitea edessä 1945 sekä julkaisemissaan muistelmakirjoissa Forhandlingspolitikken under Besættelsen (1948) ja Dansk Udenrigspolitik under den første Verdenskrig (1959). Häntä pidetään edelleen Tanskan historiassa hyvin ristiriitaisena hahmona.
Erik Scavenius oli Tanskan ulkoministerinä toimineen Harald Scaveniuksen serkku.
Pääministeri Erik Scavenius Saksan täysivaltaisen edustajan Werner Bestin seurassa helmikuussa 1943.
Elämää Ballykissangelissa

| Elämää Ballykissangelissa> Ballykissangel |
| --- | --- |
Tyyli:  draama
Kestoaika:  50 min
Pääosissa:  Dervla Kirwan Stephen Tompkinson Tony Doyle
Alkuperämaa:   Irlanti
Alkuperäiskieli:  englanti
Verkko:   Yle TV1
Jaksoja:  57
Aiheesta muualla
IMDb 
Avocan kylässä sijaitseva pubi, jota käytettiin sarjan kuvauksissa. Pubi käyttää nykyisin nimeä Fitzgerald's eli samaa nimeä kuin sarjassa.
Elämää Ballykissangelissa (Ballykissangel, Suomessa myös nimellä Ballykissangelin pappi) on Irlantiin sijoittuva BBC Northern Irelandin tuottama televisiosarja. Sarja kertoo nuoresta englantilaispapista, joka muuttaa irlantilaiseen Ballykissangelin kylään. Sarjaa tuotettiin kuusi tuotantokautta ja 57 jaksoa vuosina 1996–2001. Sarjaa kuvattiin Avocan kaupungissa Wicklown kreivikunnassa.
Sarjan näyttelijät vaihtuivat lähes kokonaisuudessaan neljännen tuotantokauden alussa. Myös kuudennen tuotantokauden alussa roolijako muuttui huomattavasti.
Ballykissangel

Sarjan tapahtumat sijoittuvat kuvitteelliseen Ballykissangelin kylään. Kaupungin nimi on johdettu Killorglinin kaupungissa sijaitsevasta Ballykissannesta, jossa sarjan luoja Kieran Prendiville lomaili nuorena. Sarjassa esitetty kylän iirinkielinen nimi on Baile Coisc Angil, joka tarkoittaa Langenneen enkelin kaupunkia. Iirinkielinen kirjoitusasu esiintyy sarjassa postitoimiston kyltissä.
Näyttelijät

| 0 | 1 | 2 |
| --- | --- | --- |
|  Stephen Tompkinson  | … |  isä Peter Clifford, nuori englantilaispappi (kaudet 1–3)   |
|  Dervla Kirwan  | … |  Assumpta Fitzgerald, pubinpitäjä (kaudet 1–3)   |
|  Niall Toibin  | … |  isä MacNally, vanha kirkkoherra   |
|  Tony Doyle  | … |  Brian Quigley, itseään täynnä oleva paikallinen yrittäjä (kaudet 1–5)   |
|  Peter Hanly  | … |  Ambrose Egan, kyläpoliisi (kaudet 1–5)   |
|  Tina Kellegher  | … |  Niamh Quigley/Egan/Dillon, Ambrose Eganin vaimo, Brian Quickleyn tytär, myöhemmin Sean Dillonin vaimo (kaudet 1–6)   |
|  Deirdre Donnelly  | … |  Siobhan Mehigan, eläinlääkäri (kaudet 1–6)   |
|  Gary Whelan  | … |  Brendan Kearney, opettaja (kaudet 1–6)   |
|  Peter Caffrey  | … |  Padraig O'Kelly, huoltamonpitäjä (kaudet 1–4)   |
|  John Cleere  | … |  Kevin O'Kelly, Padraigin poika (kaudet 1–4)   |
|  Bosco Hogan  | … |  tri Michael Ryan, lääkäri (kaudet 1–6)   |
|  Aine Ni Mhuiri  | … |  Kathleen Hendley, kyläkauppias (kaudet 1–6)   |
|  Joe Savino  | … |  Liam Coghlan, Brian Quigleyn ei-niin-välkky työntekijä (kaudet 1–6)   |
|  Frankie McCafferty  | … |  Donal Docherty, Brian Quigleyn työntekijä, Liamiakin tyhmempi (kaudet 1–6)   |
|  Birdy Sweeney  | … |  Eamonn Byrne, vanha lammasfarmari (kaudet 1–4)   |
|  Colin Farrell  | … |  Danny Byrne, Eamonnin sisaren-/veljenpoika (kaudet 4–5)   |
|  Anton Broadberry  | … |  Paddy Maguire, ongelmanuori Dublinista (kausi 2)   |
|  Stephen Brennan  | … |  Enda Sullivan, muusikko   |
|  Catherine Byrne  | … |  Nora Harrigan, Kathleen Hendleyn serkku   |
|  Niall O'Shea  | … |  Con O'Neill, ongelmanuori   |
|  Gareth Keogh  | … |  Mossy Phelan, Brian Quigleyn liikekumppani   |
|  James Nesbitt  | … |  Leo McGarvey, Assumpta Fitzgeraldin opiskelutoveri (kausi 3)   |
|  Lorcan Cranitch  | … |  Sean Dillon (kaudet 4–5)   |
|  Kate McEnery  | … |  Emma Dillon, Seanin tytär (kaudet 4–5)   |
|  Don Wycherley  | … |  isä Aidan O'Connell, Peter Cliffordin seuraaja (kaudet 4–5)   |
|  Victoria Smurfit  | … |  Orla O'Connell, Aidan O'Connellin sisar (kaudet 4–5)   |
|  Catherine Cusack  | … |  Frankie Sullivan, kylän uusi naispoliisi (kaudet 5–6)   |
|  Robert Taylor  | … |  isä Vincent Sheanan, Aidan O'Connellin seuraaja Australiasta (kausi 6)   |
|  Susannah Doyle  | … |  Avril Burke, hevosten kouluttaja (kausi 6)   |
|  Paul Ronan  | … |  Edso Dowling, huoltamonpitäjä (kausi 6)   |
|  Owen Roe  | … |  Paul Dooley (kaudet 1–2 sekä 5–6)   |
|  Marion O'Dwyer  | … |  Oonagh Dooley, Paulin vaimo (kaudet 5–6)   |
|  Ciaran Owens  | … |  Dermot Dooley, Paulin ja Oonagh'n poika (kaudet 5–6)   |
|  Katie Cullen  | … |  Grainne Dooley, Paulin ja Oonagh'n tytär (kaudet 5–6)   |
|  James Ellis  | … |   Minto-setä, ufoharrastaja   |
|  Mick Lally  | … |  Louis Dargan, lammasfarmari   |
Jaksot

| --- | --- |
 Kausi 1 (1996) Trying to Connect You  The Things We Do for Love  Live in My Heart and Pay No Rent  Fallen Angel  The Power and the Gory  Missing You Already:  Kausi 2 (1997) For One Night Only  River Dance  In the Can  The Facts of Life  Someone to Watch over Me  Only Skin Deep  Money, Money, Money  Chinese Whispers
 Kausi 3 (1998) As Happy as a Turkey on Boxing Day  When a Child is Born  Changing Times!  Stardust in Your Eyes  The Fortune in Men's Eyes  I Know When I'm Not Wanted  Personal Call  Lost Sheep  The Waiting Game  Pack Up Your Troubles  The Reckoning  Amongst Friends:  Kausi 4 (1999) All Bar One  He Healeth The Sick  Bread and Water  Par for the Course  The Odd Couple  Turf  It's a Family Affair  Rock Bottom  As Stars Look Down  Births, Deaths and Marriages  It's a Man's Life  The Final Frontier
 Kausi 5 (2000) Two Flew Over the Cuckoo's Nest  Hello and Farewell  Catch of the Day  Moving Out  Eureka  Behind Bars  Brendan's Crossing  A Few Dollars More  The Outsiders  With a Song in My Heart  Love's Labours  The Wedding:  Kausi 6 (2001) God.com  Drink  The Cat and Daddy G  Spirit Proof  Paul Dooley Sleeps With The Fishes  In A Jam  One Reborn Every Minute  Smoke Signals
Aiheesta muualla

BBC.co.uk: Ballykissangel
World Productions: Ballykissangel (Arkistoitu – Internet Archive)
British Film Institute: Ballykissangel (Arkistoitu – Internet Archive)
Fan History: Ballykissangel
Felipe Aguirre Franco

Felipe Aguirre Franco (s. 4. helmikuuta 1934 Encarnación de Díaz) on meksikolainen roomalaiskatolinen arkkipiispa. Hänet vihittiin papiksi 22. maaliskuuta 1958 ja nimitettiin Tuxtla Gutiérrezin hiippakunnan vihkipiispaksi sekä Otriculumin titulaaripiispaksi 12. maaliskuuta 1974. Piispaksi vihkiminen seurasi 25. huhtikuuta. Pääkonsekraattorina toimi Mario Pio Gaspari, jota avustivat Francisco Javier Nuño y Guerrero ja José Trinidad Sepúlveda Ruiz-Velasco.
Aguirre Franco sai 28. huhtikuuta 1988 nimityksen Tuxtla Gutiérrezin piispaksi ja 30. kesäkuuta 2000 Acapulcon koadjuuttoriarkkipiispaksi. 8. toukokuuta 2001 hänestä tuli Acapulcon arkkipiispa, jona hän toimi, kunnes jäi eläkkeelle 7. kesäkuuta 2010.
Federico Fellinin lentoasema

Federico Fellinin lentoasema (IATA: RMI, ICAO: LIPR) on lentoasema Riminissä, Italiassa. Lentoasema sijaitsee viisi kilometriä kaakkoon Riministä. Lentoasemalla on joitakin palveluja, muun muassa valuutanvaihto ja maksuton Internet-yhteys.
Lentoyhtiöt ja kohteet

Aeroflot: Pietari (kausiluonteinen)
Albawings: Tirana
Finnair: Helsinki (kausiluonteinen)
Luxair: Luxemburg (kausiluonteinen)
Rossiya Airlines: Moskova Vnukovo
Ryanair: Kaunas, Lontoo Stansted, Varsova Modlin
Ural Airlines: Moskova Domodedovo
Aiheesta muualla

Kuvia tai muita tiedostoja aiheesta Federico Fellinin lentoasema Wikimedia Commonsissa
Lentoaseman kotisivut
Exxon Mobil

| Exxon Mobil Corporation |
| --- | --- |

Yritysmuoto:  pörssiyhtiö
Osake:  NYSE: XOM
Markkina-arvo:  363,3 miljardia USD (2016)
ISIN:  US30231G1022
Perustettu:  1911
Toimitusjohtaja:  Darren W. Woods
Kotipaikka:  Irving, Texas, Yhdysvallat
Toimiala:  öljy ja kaasu
Tuotteet:  polttoaineet, voiteluöljyt
Liikevaihto:  469,2 miljardia USD (2013)
Nettotulos:  7,8 miljardia USD (2016)
Henkilöstö:  75 600 (2016)
Kotisivu:  exxonmobil.com
Infobox OKVirheellinen NIMI-arvo: 
Esson logo
Synteettinen moottoriöljy Mobil 1
Exxon Mobil Corporation tai lyhyemmin ExxonMobil on yhdysvaltalainen, maailman suurin öljyn tuottaja ja myyjä. Yhtiö on markkina-arvoltaan yksi maailman suurimmista yhtiöistä. Yhtiö perustettiin Exxonin ja Mobilin fuusioituessa 30. marraskuuta 1999, ja se on Exxonin, Mobilin ja Esson emoyhtiö.
Exxon Mobil on markkina-arvoltaan ja liikevaihdoltaan maailman suurin yhtiö sekä myynnillä mitattuna maailman toiseksi suurin.[lähde? ] Vuonna 2008 Exxon Mobilin markkina-arvo oli yli 345 miljardia eli lähes kymmenen kertaa Suomen valtion vuosibudjetin kokoinen.
Exxon Mobilin pääkonttori sijaitsee Irvingissä, Texasissa. Yritys oli vuoden 2012 Fortune 500 -listalla sijalla 2.
Nesteen entinen biopolttoaineliiketoiminnan johtaja Kaisu Hietala valittiin Exxon Mobilin hallitukseen vuonna 2021.
Historia

Exxon ja Mobil ovat perua John D. Rockefellerin omistamasta Standard Oil -yhtiöstä. Standard Oil pilkottiin Yhdysvaltain Korkeimman oikeuden päätöksellä 34 osaan vuonna 1911. Exxon tunnetaan yhä Yhdysvaltojen ulkopuolella nimellä Esso eli tuotemerkillä, jonka yritys otti käyttöön vuonna 1923. Esso-nimi oli muunnos Standard Oilin alkukirjaimista.
Exxon Valdez, Exxon Mobilin omistama öljytankkeri, ajoi karille 24. maaliskuuta 1989 Alaskan rannikolla. Mereen pääsi suuri määrä raakaöljyä, joka aiheutti laajan ympäristökatastrofin.
Exxon teki vuonna 2005 ennätysmäisen 36 miljardin dollarin tuloksen, johon vaikuttivat korkeat kaasun ja öljyn hinnat, jotka nousivat Rita- ja Katrina-hurrikaanien vuoksi. Tuottoisan öljyteollisuuden saamat verohelpotukset herättivät kovaa kritiikkiä poliitikoilta.
Historia > Exxon Mobil Suomessa

Suomessa sijaitsee vuonna 1957 perustettu Pohjoismaiden suurin moottori- ja vaihteistoöljyjä, laivaöljyjä sekä muita öljyjä teollisuuden käyttöön valmistama Naantalin voiteluainetehdas.
Exxon Mobililla oli Suomessa huoltoasemia vuosikymmenien ajan, mutta bensiinin vähittäisjakelu Esso-nimellä myytiin S-ryhmälle joulukuussa 2006. SOK myi Esson osakekannan kokonaisuudessaan edelleen St1 Holding Oy:lle tammikuussa 2007. St1 myy SOK:lle runsaat 40 Esson asemakiinteistöä. Suomessa jaeltavan polttonesteensä Esso osti pääasiassa Nesteeltä, mutta se teki ostoja myös ulkomaisilta jalostamoilta ympäri Eurooppaa.
Kritiikki > ExxonMobil ja ilmastonmuutos

Toimittaja Paul Brownin mukaan Exxon on lahjoittanut vuodesta 1998 lähtien yli 18 miljoonaa dollaria Kioton sopimusta vastustaville ryhmille. Brownin mukaan fossiilisen energian tuottajat ovat kokeneet ilmastonmuutoksen uhaksi yritystoiminnalle.
Brittiläinen The Times-lehti kertoi heinäkuussa 2010 ilmestyneessä artikkelissa, että yhtiö oli käyttänyt edellisvuoden aikana noin 1,2 miljardia euroa ilmastonmuutosta vastustaville ja vähätteleville organisaatioille. Kesäkuussa 2009 The Guardian julkaisi artikkelin, jossa lueteltiin yhtiöltä tukea saaneita ilmastonmuutosta vastustavia tahoja, sekä näiden vastaanottamia summia.
Vuonna 2023 Science-lehdessä julkaistun Harvardin yliopiston ja Potsdamin ilmastontutkimusinstituutin tutkimuksen mukaan sekä riippumattomat tutkijat, että yhtiön omat asiantuntijat varoittivat yhtiötä jo 1970-luvulla ilmastonmuutoksen ja fossiilisten polttoaineiden yhteydestä. Tutkimuksen mukaan yhtiön asiantuntijat varoittelivat yhtiötä vertaisarvioiduilla tutkimuksilla yhteensä 72 kertaa vuosina 1977-2002 ja heidän ennustuksensa olivat "tyrmistyttävän täsmällisiä". Exxon on kieltänyt väitteet.
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön internetsivusto, Exxon Mobil Corporation 2003-2009, (englanniksi)
ExxonSecrets (Arkistoitu – Internet Archive), Greenpeace USA, Washington D.C. Greenpeacen kustantama Exxonin ympäristöpolitiikkaa kritisoiva internet-sivusto (englanniksi)
For You

| For You Prince |
| --- | --- | --- |

Studioalbumin tiedot
 Äänitetty : 1977
 Julkaistu: 7. huhtikuuta 1978
 Tuottaja(t): Prince
 Tyylilaji: pop, rock, funk
 Kesto: 33.11
 Levy-yhtiö: Warner Bros.
Princen muut julkaisut
|   | For You 1978 | Prince 1979 |
Singlet albumilta For You
 ”Soft and Wer” Julkaistu: 7. kesäkuuta 1978  ”Just as Long as We're Together” Julkaistu: 21. marraskuuta 1978
For You on Princen ensimmäinen albumi, joka julkaistiin huhtikuussa vuonna 1978, vain kaksi kuukautta Princen 20-vuotissyntymäpäivien jälkeen. Levy myi kohtuullisesti ja singlestä Soft and Wet tuli pieni hitti Yhdysvaltain R&B-listalla.[lähde? ]
Prince soittaa levyllä kaikki instrumentit itse. Myös kaikki materiaali on Princen säveltämää ja sanoittamaa, lukuun ottamatta yhden kappaleen (Soft and Wet) lyriikkaa, jonka kirjoittamiseen osallistui myös Chris Moon.[lähde? ]
Kappalelista

Kaikki kappaleet ovat Princen kirjoittamia, ellei toisin mainita.
"For You" – 1.06
"In Love" – 3.38
"Soft and Wet" (C. Moon, Prince) – 3.01
"Crazy You" – 2.17
"Just as Long as We're Together" – 6.24
"Baby" – 3.09
"My Love Is Forever" – 4.09
"So Blue" – 4.26
"I'm Yours" – 5.01
Francisco Rodríguez (argentiinalainen pyöräilijä)

Francisco Rodríguez (1906 – ?) oli argentiinalainen ratapyöräilijä. Rodríguez kilpaili Amsterdamin olympialaisissa 1928 1 000 metrin aika-ajossa, jossa hän sijoittui kahdeksanneksi.
Erik Schüller

Erik Schüller vuonna 1969 saatuaan Helsingin raastuvanoikeudesta ehdottoman vankeustuomion.
Erik Runar Schüller (5. joulukuuta 1944 Helsinki – 28. huhtikuuta 1984 Helsinki) oli suomalainen oikeustieteen ylioppilas ja 1960-luvun lopun niin sanottujen yllytysoikeudenkäyntien avainhenkilö.
Aseistakieltäytyminen oli tuolloin sallittua, mutta siihen yllyttäminen ei. Schüller ilmoitti vuonna 1966 kieltäytyvänsä aseellisesta palveluksesta, mutta sai kieltäytymiseensä kielteisen päätöksen, mitä hän protestoi helmikuussa 1969 Vanhalla ylioppilastalolla pitämässään puheessa, jossa hän yllytti kaikkia vakaumuksentutkintalautakunnan hylkäämiä kieltäytymään aseista lautakunnan päätöksestä huolimatta. Suojelupoliisin pääjohtaja Armas Alhava teki hänestä rikosilmoituksen. Tapaus synnytti paljon lehtikirjoittelua, ja Schülleria puolustamaan nousi kansanliike.
Schüller tuomittiin toukokuussa 1969 yllyttämisestä 14 kuukauden vankeusrangaistukseen. Asian vesittämiseksi yli 1 200 henkeä kirjoitti nimensä suojelupoliisille toimitettuun niin sanottuun Schüllerin listaan, jossa he vakuuttivat yllyttäneensä muita kieltäytymään aseista. Vuonna 1970 Schüller tuomittiin Korkeimmassa oikeudessa sataan päiväsakkoon. Saman vuoden helmikuussa hänet vietiin Dragsvikin varuskuntaan, jossa hän edelleen kieltäytyi pukemasta asepukua päälleen. Kahden viikon kuluttua hänen tapauksensa käsiteltiin uudelleen ja hänelle myönnettiin vapautus asepalveluksesta eettisen vakaumuksen perusteella.
Yllytysoikeudenkäynnit vaikuttivat siihen, että lakien ja käytännön muutoksilla helpotettiin siviilipalvelukseen hakeutumista poliittisen vakaumuksen perusteella, kun aiemmin ainoastaan uskonnollinen ja eettinen vakaumus oli kelpuutettu perusteiksi. Schüllerista itsestään tuli myöhemmin taistolaisuuden kannattaja, ja vuoden 1970 lopussa hän kehotti Tiedonantajassa vasemmistolaisesti ajattelevia käymään armeijan hankkiakseen hyödylliset aseenkäsittelytaidot tulevaa vallankumousta varten.
Schüller kuului Helsingin yliopiston ylioppilaskunnan edustajistoon vuosina 1971–1972 ja toimi myöhemmin oikeusavustajana, vaikkei valmistunutkaan lakimieheksi. Hän kuoli dramaattisesti huhtikuussa 1984 ravintolaillan aikana tukehtumalla pihvinpalaseen.
Kirjallisuutta

Halonen, Ilpo & Mykkänen, Matti (toim.): Tapaus Schüller. Helsinki: Tammi, 1970
Saaritsa & Kari Teräs (toim.): Työväen verkostot. Väki voimakas 16. Helsinki: Työväen historian ja perinteen seura, 96–132
Aiheesta muualla

Tapaus Schüller. Ylen Elävä arkisto.
Francisco Rodríguez (soutaja)

Francisco Rodríguez Márquez (s. 19. toukokuuta 1953) on kuubalainen entinen soutaja. Rodríguez kilpaili Montréalin olympialaisissa 1976, joissa Kuuba sijoittui pariaironelikoissa kymmenenneksi.